Estem a favor o en contra de ...?

# Objectius

* Utilitzar informació procedent de diferents fonts i suports per formar- se una opinió crítica sobre la investigació amb cèl·lules mare i escriure un text argumentat amb la finalitat de convèncer algú de la seva opinió
* Utilitzar amb propietat la terminologia biològica en l’argumentació de les pròpies opinions

# Processos que es treballen de forma explícita

* Lectura i interpretacions de textos
* Recerca d’informació Internet
* Construcció d’un text argumentatiu

# Alumnat a qui va dirigida

Batxillerat

# Temporització

2 sessions

# Aspectes didàctics i metodològics a tenir en compte

L’argumentació és una activitat social, intel·lectual i verbal que serveix per justificar o refutar una opinió. Per argumentar cal assolir entre diferents opcions o explicacions i raonar els criteris que permeten avaluar com a més adequada l’opció escollida.

Des del punt de vista de l’aprenentatge del raonament científic, l’argumentació és l’aspecte més complex perquè cal trobar les raons més rellevants d’entre tots els coneixements que es tenen, i poder-les justificar i fonamentar de tal forma que, a més, convencin els altres perquè siguin coherents amb el coneixement que tenen.

És útil proposar escriure textos argumentatius las alumnes en la fase d’aplicació, per què permet avaluar els seus aprenentatges ja que en les seves argumentacions hi apareixen les concepcions sobre el tema d’estudi, afloren actituds i comportaments, es verbalitzen els conceptes i les seves interrelacions, i es posen en joc les seves habilitats cognitives i lingüístiques.

La següent base d’orientació facilita molt la redacció del text argumentatiu, la situació més recomanable seria arribar a partir del treball del grup classe (pot ser després de llegir algun text argumentatiu ja fet) a l’elaboració conjunta d’una base d’orientació semblant.

Preparar una argumentació:

**La nostra idea és que...** Aquí es tracta d’identificar i formular correctament el fet, la vostra posició

**Les nostres raons són...** aquí es tracta de fonamentar científicament la vostra posició, cal indicar les idees científiques que hi ha com a rerefons

**Arguments en contra de la nostra idea poden ser..**., per convèncer algú cal ser conscient també de les seves posicions i raons, indiqueu aquí quina és la posició contraria a la vostra i tracteu de justificar-la (indiqueu els contrarguments a la vostra posició)

**Convenceria a algú de la meva posició amb...** , aquí es tracta de bastir els vostres arguments, fer comparacions amb els contrarguments,...

**En conclusió...,** aquí escriviu la vostra conclusió i podeu afegir alguna exemplificació

Aquesta base d’orientació és una adaptació de: SARDA,A. *Argumentar: proposar i validar models*, dins de SANMARTI,N i al. *Aprendre ciències tot aprenent a escriure ciència*. Edicions 62